mudde raepsaets goet ende cusbair ende voer elck mudde raepsaets
dat hij al soe levert salmen hen afcorten van huilren pachte twee
mudde corens It selen de vors wynnen sculdich zijn te leven
den voirs goidshuyse also vele grauwer erweten alsmen dinne
behoeven sall ende voer elck mudde erweten dat zij also leven
selve salmen hen afcorten van henren pachte tween mudde corens
ende de selve wynnen selen sculdich zijn mijnre vrouwen vors
te leven twee mudde witter eyweten sonder enigen afslach
van zijnen pachte It hebben de selve wynnen noch genomen
ende bekindt dat zij genomen hebben als boven de lande der
pytancien ende der porten vanden vors cloeste toebehoiren Te weten
der pytancien lande om eenentwintich mudden hards corens
ende der porten lande om achtien mudden en twee zistn hards corens
der maten vanthienen vors tst andriesmisse te betalen ende bynnen
den voirs goidshuyse opten graiier aldair te leven tq ass
It selen de vors wynnen alle vruchten ende coren die zij bynnen den
vors goidshuyse termijne opte voirs lande wynnen selen ende
hebben moeten vuen inde vors boeverie ende nergens elds ende
alle tstroe dairaff comende selen zij te meste bekeen en dat opt
vors land vuen ende nergens elder It selen de vors wynnen leven
alsoe vele stroes alsmen behoeven sall inder kercken ende inde pande
te strouwen ende alsoe bedstroes alsmen int vors goidshuys behoeven
sall ende in dien datmen hem weder levert doude bedstroe en
also vele oreten alsmen int selve goidshuys behoeven sall de huyse
en de muen mede te vorstene ende te houden en also vele oreten
alsmen behoeven sall mijnre vrouwen pde en der gasterien perde
mede te strouwene Voerts sal de lochtene des voirs goidshuys
moegen halen inde boeverie also mests als hij behoeven sall op
twee lochtenhove te mestene gelegen bij de smisse Ende de vors
wynnen selen hebben eenen lochtenhoff bynnen den vors goidsh
gelegen achter de poirtschue streckende tot der schouwen It
selen de vors wynnen wel ende loflic houden des vors goidshuys
huysinghe van wanden en van daken vander smissen achterwt
met der clopperien boegde sonder die tiegeldake vander voirs
boeverien Dair inne de vors wynnen niet gehouden en selen zijn
It selen de vors wynnen alle de vors lande vanden voirs goidshuyse
ten uutgange vanden vors termijne laten also zij die vanden
thenren aencomen te weten den aert achter otten vanden steene